16 Ebiya kinenwa kya Yehova kyaiya kudi Yehu+ mwanā Hanani+ pa mwanda wa Baasha amba:2 “Nakutalwile mu luvumbi nakwikadija bu mutangidiji pa bantu bami bene Isalela,+ ino abe wadi unangila’nka kunangila mu dishinda dya Yeloboame ne kulongeja bantu bami bene Isalela bubi, nabo kebansashija na bubi bwabo.+3 O mwanda yeu nkombeleja tō Baasha ne njibo yandi, kadi nsa kulonga njibo yandi pamo bwa njibo ya Yeloboame+ mwanā Nebata.4 Muntu yense wa kwa Baasha ufwila mu kibundi bambwa bakamudya; ne yense wa kwandi ufwila mu ntanda byoni bya mūlu bikamudya.”5 Myanda mikwabo ya mānga ya Baasha, byaalongele ne bukomokomo bwandi, mwene i milembwe mu mukanda wa mānga ya bitatyi bya balopwe ba Isalela?6 Kupwa Baasha walādikwa mwanda wa kukōkolokwa na bakulutuba bandi, wajīkwa mu Tiza;+ ebiya Elā wandi mwana wabikala pa kyandi kyaba.7 Kadi, kupityila kudi mupolofeto Yehu mwanā Hanani, kinenwa kya Yehova kyaiya pa mwanda wa Baasha ne njibo yandi, mwanda wa bibi byonso byaalongele ku meso a Yehova pa kumusanshija na bilongwa bya makasa andi, waikala pamo bwa njibo ya Yeloboame, ne mwanda wa kwipaya kwaamwipaile.*+8 Mu mwaka wa 26 wa Asa mulopwe wa Yuda, Elā mwanā Baasha wabikala pa Isalela mu Tiza, wabikele myaka ibidi.9 Zimidi mwingidi wandi, mukata wa kipindi kya basola bakandanga pa makalo, wamukutyila kitumba aye papo utoma ukolwa mu Tiza ku njibo ya Alaza, mwine wadi utala ba mu njibo mu Tiza.10 Zimidi watwela wamutapa ne kwipaya wamwipaya+ mu mwaka wa 27 wa Asa mulopwe wa Yuda, penepa aye wabikala pa kyandi kyaba.11 Aye pa kubikala, ukishikata’tu pa lwandi lupona, waipaya njibo yonso ya Baasha. Kapandijepo mwana-mulume* nansha umo, ekale mubutule* nansha mulunda nandi mwine.12 Enka nenki Zimidi watukija fututu njibo yonso ya Baasha mungya kinenwa kyanenene Yehova pa mwanda wa Baasha kupityila kudi mupolofeto Yehu.+13 Byaikele namino mwanda wa bubi bonso bwalongele Baasha ne wandi mwana Elā ne bubi bobalubije Isalela pa kusanshija Yehova Leza wa Isalela na bilezaleza byabo bya bitupu.+14 Myanda mikwabo ya mānga ya Elā, byonso byaalongele, mwene i milembwe mu mukanda wa mānga ya bitatyi bya balopwe ba Isalela?15 Mu mwaka wa 27 wa Asa mulopwe wa Yuda, Zimidi wabikala mafuku asamba-abidi mu Tiza papo bibumbo bya basola byadi bitūdīle Ngibetone+ nkambi, kibundi kya bene Fidishitia.16 Kupwa bibumbo bya basola byadi bitūdile nkambi byaivwana banena’mba: “Zimidi wakutenga kitumba kadi waipaya mulopwe.” Penepa Isalela ense wabikika Omidi+ mukata wa kibumbo kya divita pa Isalela enka mu dine difuku’dya mu nkambi.17 Omidi ne Isalela ense pamo nandi bakanda tamba ku Ngibetone bakatēkela Tiza kasāla.18 Zimidi pa kumona’mba kibundi kibakwatwa, wakatwela mu kiteba kikomejibwe kya ku njibo* ya mulopwe wesōkela mu njibo wafwa.+19 Kyaikele namino pa mwanda wa bubi bwaalongele pa kulonga bibi ku meso a Yehova na kunangila mu dishinda dya Yeloboame ne pa mwanda wa bubi bwaalubije Isalela.+20 Myanda mikwabo ya mānga ya Zimidi ne kitumba kyaakutyile, mwene i milembwe mu mukanda wa mānga ya bitatyi bya balopwe ba Isalela?21 I mu kine kitatyi’kya kyeabenye bantu ba Isalela mu bisumpi bibidi. Kipindi kimo kya bantu kyalonda Tibini mwanā Nginate, kyasaka kumubikika, ino kipindi kikwabo kyalonda Omidi.22 Ino bantu badi balonda Omidi bakomena bantu badi balonda Tibini mwanā Nginate. Penepo Tibini wafwa, ino Omidi wabikala.23 Mu mwaka wa 31 wa Asa mulopwe wa Yuda, Omidi wabikala pa Isalela, wabikele myaka 12. Mu Tiza wabikele’mo myaka isamba.24 Wapota lūlu lwa Samadia kwa Shemele ku talenta* ibidi ya ndalama, kadi waubaka kibundi pa lūlu’lwa. Wainika kibundi kyawaubakile’kya bu Samadia*+ mungya dijina dya Shemele mwinē* lūlu’lwa.25 Omidi wadi ulonga nyeke bibi ku meso a Yehova, kadi wadi mubi mpata kutabuka bonso bamubadikidile.+26 Wanangīle mu mashinda onso a Yeloboame mwanā Nebata ne mu bubi bwaalubije Isalela pa kusanshija Yehova Leza wa Isalela na bilezaleza byabo bya bitupu.+27 Myanda mikwabo ya mānga ya Omidi, byaalongele ne bilongwa byandi bya bukomokomo, mwene i milembwe mu mukanda wa mānga ya bitatyi bya balopwe ba Isalela?28 Kupwa Omidi walādikwa mwanda wa kukōkolokwa na bakulutuba bandi, wajīkwa mu Samadia; ebiya wandi mwana Ahaba+ wabikala pa kyandi kyaba.29 Ahaba mwanā Omidi wabikala pa Isalela mu mwaka wa 38 wa Asa mulopwe wa Yuda, kadi Ahaba mwanā Omidi wabikele myaka 22 pa Isalela mu Samadia.+30 Ahaba mwanā Omidi wadi mubi mpata ku meso a Yehova kutabuka boba bonso bamubadikidile.+31 Kunangila mu bubi bwa Yeloboame+ mwanā Nebata byokwadi’nka na kintu kityetye bininge kwadi, wasela ne Yezebele+ mwanā Etebala mulopwe wa bene Shidona+ bu mukaji, kaingidila Bāla+ ne kwivukwila kwadi.32 Ne kadi, waubakila Bāla+ kisōkelo ku njibo* ya Bāla yawaubakile mu Samadia.33 Ahaba walonga ne kipanda kikola.*+ Ahaba walongele bintu bivule mpata bya kusanshija Yehova Leza wa Isalela kutabuka balopwe bonso ba Isalela bamubadikidile.34 Mu mafuku andi, Hiele mwine Betele waubakulwile Yediko. Wajimija Abilama wandi mwana umbedi pa kwala kyalwilo kyakyo, kadi wajimija Sekuba mukala wandi pa kushimika bibelo byakyo, mungya binenwa bya Yehova byaesambile kupityila kudi Yoshua mwanā Nuna.+
Kunshi kwa Dyani
^ Ko kunena’mba, kwipaya kwawaipaile Nadaba mwanā Yeloboame.
^ Kishima pa kishima i, “muntu ense usukwila ku lubumbu.” I muneneno wa mu Kihebelu wa kufutulula bana-balume.
^ Nansha’mba “wandi wa kulubula kinongo kya mashi.”
bem_Latn nya_Latn cjk_Latn lua_Latn lua_Latn